**Úrad hraničnej a cudzineckej polície Prezídia Policajného zboru**

**Ružinovská 1/B,**

**812 72 Bratislava**

V Bratislave, dňa 23.05.2023

**Žiadosť o usmernenie – doklad vydaný v Portuglasku**

Tuto cestou by sme radi požiadali o usmernenie vo veci uznania dokladu Klienta – **Armen Rostomyan, nar. 21.04.1970, št. občan Arménsko**, vydaného v Portugalsku, ktorý prikladáme i v prílohe (podľa informácie od Klienta ide o diplomatické povolenie na pobyt a prácu v Portugalsku). Naša otázka je, či štátny občan Arménska, s platným cestovným pasom z Arménska, môže podať žiadosť o udelenie prechodného pobytu osobne na OCP PZ bez toho aby disponoval národnými D-vízami, a teda či ho bude daný doklad, ktorý preukazuje  legitimitu jeho zdržiavania sa na území na SR bez víz, oprávňovať i na podanie žiadosti o prechodný pobyt na OCP PZ.

Zákon o pobyte cudzincov a o zmene a doplnení niektorých zákonov, Zákon č. 404/2011 Z. z., § 31 ods 3 hovorí:

*„Žiadosť o udelenie prechodného pobytu môže štátny príslušník tretej krajiny podať osobne aj na policajnom útvare, ak sa na území Slovenskej republiky zdržiava na základe platného povolenia na pobyt podľa osobitného predpisu,*[*9)*](https://www.slov-lex.sk/pravne-predpisy/SK/ZZ/2011/404/20230101#poznamky.poznamka-9) *udeleného tolerovaného pobytu podľa* [*§ 58 ods. 1 písm. a) až c)*](https://www.slov-lex.sk/pravne-predpisy/SK/ZZ/2011/404/20230101#paragraf-58.odsek-1.pismeno-a) *alebo* [*ods. 2*](https://www.slov-lex.sk/pravne-predpisy/SK/ZZ/2011/404/20230101#paragraf-58.odsek-2)*, udeleného národného víza podľa* [*§ 15*](https://www.slov-lex.sk/pravne-predpisy/SK/ZZ/2011/404/20230101#paragraf-15)*, ak ide o štátneho príslušníka tretej krajiny, u ktorého sa vízum nevyžaduje, alebo ak ide o držiteľa osvedčenia Slováka žijúceho v zahraničí; to neplatí, ak ide o štátneho príslušníka tretej krajiny, ktorý žiada o udelenie prechodného pobytu podľa* [*§ 23 ods. 5*](https://www.slov-lex.sk/pravne-predpisy/SK/ZZ/2011/404/20230101#paragraf-23.odsek-5)*.,...“*

čl. 2 spomenutého nariadenia ods. 16, hovorí:

*Povolenie na pobyt je:*

*každé povolenie na pobyt vydané členskými štátmi podľa jednotného formátu stanoveného nariadením Rady (ES) č. 1030/2002 (1 ), a pobytový preukaz vydaný v súlade so smernicou 2004/38/ES;  
b) všetky ostatné doklady vydané členským štátom štátnym príslušníkom tretej krajiny, ktoré ich oprávňujú na pobyt na jeho území a ktoré boli v súlade s článkom 39 predmetom oznámenia a následného uverejnenia, okrem:  
i) dočasných povolení vydaných počas skúmania prvej žiadosti o povolenie na pobyt uvedenej v písmene a) alebo žiadosti  
o azyl; a ii) víz vydaných členským štátom podľa jednotného formátu stanoveného nariadením Rady (ES) č. 1683/95 (2 );*

Domnievame sa, že daný doklad totožnosti sa vzťahuje na písmeno b). Avšak radi by sme si túto skutočnosť potvrdili, ako i informáciu, či teda cudzinec nebude potrebovať ku žiadosti o udelenie prechodného pobytu i pomimo tohto dokladu i národné D-víza.

Radi by sme Vás poprosili o písomnú odpoveď na adresu našej kancelárie – *ProfiDeCon Slovakia s.r.o. Vajnorská 100/B, 831 04 Bratislava.*

Za odpoveď a Vaše objasnenie Vám vopred veľmi pekne ďakujeme!

S úctou,

..........................................................

**ProfiDeCon Slovakia s.r.o. advokátska kancelária**

**JUDr. Patrícia Tóthová, LL.M, konateľ a advokát**

**Prílohy:**

* Kópia dokladu vydaného v Portugalsku