**Úrad hraničnej a cudzineckej polície**

**Prezídia Policajného zboru**

**Ružinovská 1/B,**

**812 72 Bratislava**

V Bratislave, dňa 25.07.2024

**Žiadosť o vydanie stanoviska – potvrdenie z bankového účtu/výpis**

Týmto si Vás dovoľujeme požiadať o vydanie stanoviska v súvislosti s preukázaním finančného potvrdenia v prípade žiadosti o prechodný pobyt za účelom podnikania. Novelou zákona o pobyte cudzincov platnej od 15.07.2024 sa prijalo, že potvrdenia o zostatku z bankového účtu už nebudú akceptované, nakoľko je potrebné k žiadosti o prechodný pobyt doložiť detailný výpis z účtu za posledné 3 mesiace. Chápeme to pri klasických žiadostiach kde si cudzinci žiadajú o pobyt za účelom podnikania, ale prosím, existovala by možnosť inej alternatívy v nasledovnom prípade:

Štátny príslušník tretej krajiny si bude podávať žiadosť o prechodný pobyt za účelom podnikania (ďalej len „žiadateľ“), nakoľko bude vymenovaný za štatutára veľkej korporácie – spoločnosti so sídlom v SR. Táto spoločnosť má okolo 300 – 500 zamestnancov. Pokiaľ má tento žiadateľ priložiť k svojej žiadosti finančné potvrdenie v podobe výpisu z bankového účtu tejto spoločnosti kde bude štatutárom za posledné 3 mesiace, tento výpis by bol veľmi rozsiahli – až stovky strán a nakoľko má spoločnosť vyše 300 zamestnancov, boli by na tomto výpise veľmi citlivé údaje, ako napr. informácie o mzdách týchto zamestnancov, čo z hľadiska ochrany osobných údajov nie je celkom poriadku.

Vzhľadom na vyššie uvedené by sme Vás chceli požiadať, či by bolo možné v takýchto prípadoch resp. v tomto prípade, aby žiadateľ ako finančné potvrdenie priložil k svojej žiadosti výpis z osobného bankového účtu za posledné tri mesiace a potvrdenie o zostatku na bankovom účte spoločnosti, v ktorej bude vymenovaný za štatutára – konateľa.

Prosíme Vás o zaslanie odpovede na adresu našej advokátskej kancelárie uvedenú nižšie, prípadne do elektronickej schránky.

Za Vaše usmernenie Vám vopred veľmi pekne ďakujeme!

S úctou,

.........................................................................

**ProfiDeCon Slovakia s.r.o. advokátska kancelária**

**JUDr. Patrícia Tóthová, LL.M, konateľ a advokát**