**Úrad hraničnej a cudzineckej polície Prezídia Policajného zboru**

**Ružinovská 1/B,**

**812 72 Bratislava**

V Bratislave, dňa 10.1.2023

**Žiadosť o usmernenie – platnosť dokumentov**

Dňa 5.1.2023 sme obdržali od Vás odpoveď (č. PPZ-HCP-OCP1-2022/067402-004) na našu otázku ohľadne platnosti dokumentov pri podaní žiadosti o prechodný pobyt na území Slovenskej republiky, v prípade že sa dokumenty podávajú na zastupiteľskom úrade Slovenskej republiky v zahraničí.

Týmto spôsobom by sme sa radi poďakovali za Vašu odpoveď. Avšak, radi by sme požiadali o jednoznačnú odpoveď na otázku, či v prípade keď cudzinec podáva žiadosť o prechodný pobyt na zastupiteľskom úrade SR v zahraničí, ak by daný žiadateľ podával žiadosť o prechodný pobyt na 89. deň platnosti registra trestov je povinný konzul túto žiadosť prijať? Stretli sme sa totiž s prípadmi, že konzul takúto žiadosť neprijal, máme teda za to, že došlo k rozporu so zákonom, pretože zákon jasne uvádza, že dokumenty v čase podania žiadosti o prechodný pobyt, či už na OCP PZ na Slovensku resp. na zastupiteľskom úrade SR v zahraničí nesmú byť staršie ako 90 dní.

Nakoľko sme ani vo Vašom druhom liste nedostali presnú odpoveď, radi by sme Vás poprosili o jasné usmernenie, či zastupiteľský úrad je povinný prijať žiadosť o pobyt v prípade, ak sa cudzinec preukáže výpisom z registra trestov, ktorý má v čase podania žiadosti na zastupiteľskom úrade platnosť napríklad 88 alebo 89 dní. Samozrejme nie je naším zámerom Vás zbytočne zaťažovať ďalšou administratívou, avšak tento dotaz nebol presne zodpovedaný ani v prvom liste. Čo sa týka D víz – odpoveď berieme na vedomie a toto nám je už jasné.

Za odpoveď a Vaše objasnenie Vám vopred ďakujeme!

S úctou,

..........................................................

**ProfiDeCon Slovakia s.r.o. advokátska kancelária**

**JUDr. Patrícia Tóthová, LL.M, konateľ a advokát**