Úrad hraničnej a cudzineckej polície Prezídia Policajného zboru

Ružinovská 1/B,

812 72 Bratislava

V Bratislave, dňa 9.11.2022

**Žiadosť o usmernenie – platnosť dokumentov**

týmto by sme sa prosím radi informovali aká je lehota platnosti dokladov pri podaní žiadosti o prechodný pobyt na území Slovenskej republiky, v prípade že sa dokumenty podávajú na zastupiteľskom úrade Slovenskej republiky v zahraničí. V zmysle zákona č. 404/2011 Z.z. o pobyte cudzincov a o zmene a doplnení niektorých zákonov je platnosť jednotlivých dokladov spravidla 90 dní. Je teda v poriadku ak by napríklad žiadateľ podával žiadosť na zastupiteľskom úrade v čase platnosti dokladu – povedzme na 89ty deň, nakoľko v zmysle Zákona o pobyte cudzincov nám vyplýva, že by to možné malo byť.

Radi by sme sa teda uistili, aká musí byť platnosť dokumentov dokladaných ku žiadosti o prechodný pobyt podávaných na zastupiteľskom úrade Slovenskej republiky v zahraničí. Taktiež by sme sa radi opýtali na platnosť dokumentov, ktoré sa dokladajú ku žiadosti o udelenie D-národného víza za účelom podania žiadosti o prechodný pobyt na území Slovenskej republiky.

Za odpoveď a Vaše objasnenie Vám vopred ďakujeme!

S úctou,

..........................................................

**ProfiDeCon Slovakia s.r.o. advokátska kancelária**

**JUDr. Patrícia Tóthová, LL.M, konateľ a advokát**