**Úrad hraničnej a cudzineckej polície Prezídia Policajného zboru**

**Ružinovská 1/B,**

**812 72 Bratislava**

V Bratislave, dňa 30.11.2022

**Žiadosť o usmernenie – výpis zo zahraničnej banky – št. občan Ruska a Bieloruska**

Touto cestou by sme Vás radi poprosili o usmernenie, či občan Ruska a Bieloruska môže k žiadosti o udelenie prechodného pobytu za účelom podnikania prípadne k žiadosti o obnovenie prechodného pobytu za účelom podnikania predložiť ako doklad preukazujúci finančnú spoľahlivosť podrobný výpis z účtu zahraničnej banky (z domovskej krajiny) za posledné 3 mesiace vedený lokálnej mene, pričom banka na výpise uvedie aktuálny prepočet na menu EUR na základe platného kurzového lístka.

Radi by sme sa teda uistili, že takýto druh výpisu z bankového účtu zo zahraničnej banky v domovskej krajine bude občanom Ruska a Bieloruska akceptovaný ako forma finančnej zábezpeky. Ak tomu tak nie je, radi by sme Vás poprosili o zdôvodnenie, na základe čoho uvedené nie je možné akceptovať. Pekne by sme Vás chceli poprosiť zaslať nám zdôvodnenie v písomnej forme na adresu našej kancelárie.

Za odpoveď a Vaše objasnenie Vám vopred veľmi pekne ďakujeme!

S úctou,

..........................................................

**ProfiDeCon Slovakia s.r.o. advokátska kancelária**

**JUDr. Patrícia Tóthová, LL.M, konateľ a advokát**