Úrad hraničnej a cudzineckej polície

Ružinovská 1/B

812 72 Bratislava

V Bratislave, dňa 26.9.2022

**Žiadosť o poskytnutie informácie na základe Zákona 211/2000 Z.z. (Zákon o slobodnom prístupe k informáciám a o zmene a doplnení niektorých zákonov (zákon o slobode informácií))**

Týmto by sme si Vás dovolili požiadať o informáciu vo veci podania žiadosti o udelenie D - národného víza podľa nariadenia vlády Slovenskej republiky č. 521/2021 Z.z. pre vysokokvalifikovaných štátnych príslušníkov tretích krajín na účely zamestnania a hľadania si zamestnania (účinné od 1.4.2022) resp. podľa nariadenia vlády Slovenskej republiky č. 262/2022 Z.z. o záujme Slovenskej republiky udeliť národné vízum relokovaným štátnym príslušníkom tretej krajiny a ich rodinným príslušníkom (účinné od 23.7.2022) resp. nariadenia vlády Slovenskej republiky č. 520/2021 Z.z. – vodiči ťažkého nákladného vozidla a kamiónu (1770), vodiči autobusu (150) – občanom Bieloruskej republiky, Srbskej republiky a Ukrajiny a občanom Severomacedónskej republiky, Bosny a Hercegoviny, Čiernej Hory, Gruzínska, Arménskej republiky, Moldavskej republiky.

A teda či je možné, aby cudzinec s vízovou povinnosťou pri vstupe do SR, podal žiadosť o udelenie D-národných víz osobne na akomkoľvek oddelení CP prípadne príslušnom podľa miesta ubytovania, hoci v týchto prípadoch sa doklad o ubytovaní ako príloha žiadosti nedokladá za predpokladu, že takýto cudzinec

* disponuje schengenským vízom typu C a teda sa legálne zdržiava na území SR alebo
* disponuje poľským resp. litovským D - národným vízom

Radi by sme Vás poprosili o písomnú odpoveď, ktorú nám môžete poslať aj do našej elektronickej schránky, ale radi by sme od Vás mali písomné potvrdenie, aby sme sa ním mohli preukázať pri prípadnom podaní takejto žiadosti osobne na pracovisku CP*.*

Za odpoveď a Vaše objasnenie Vám vopred ďakujeme!

S úctou,

........................................................

**ProfiDeCon Slovakia s.r.o. advokátska kancelária**

**JUDr. Patrícia Tóthová LL.M konateľ a advokát**