**Riaditeľstvo hraničnej a**

**cudzineckej polície Bratislava**

Krížna ulica 44

812 72 Bratislava

V Bratislave, dňa 03.01.2025

**VEC: Žiadosť o vydanie stanoviska – skrátenie platnosti dokladov o pobyte**

Týmto Vás žiadame o vydanie stanoviska v súvislosti so skrátením platnosti dokladov o pobyte občanom EÚ s udeleným pobytom na území SR ako aj štátnym príslušníkom z tretích krajín s udeleným dlhodobým pobytom na neobmedzený čas na území SR.

S súvislosti s vyššie uvedeným by sme si chceli preveriť, či oddelenie cudzineckej polície (ďalej len „správny orgán“) konal správne a v zmysle platných predpisov, ak:

1. skrátil platnosť dokladu o pobyte cudzincovi s udeleným dlhodobým pobytom na neobmedzený čas v SR. Tento cudzinec mal udelený dlhodobý pobyt v SR a mal vydaný doklad o pobyte s platnosťou na 10 rokov avšak medzičasom si zmenil ubytovanie a tak si požiadal o vydanie dokladu s novou adresou. Správny orgán však vydal tento doklad len na jeden rok s odôvodnením, že potvrdenie o ubytovaní bolo vydané len na jeden rok. Zatiaľ sme sa s takouto situáciou nestretli, nakoľko takýmto cudzincom podľa našich skúseností bol vždy vydaný doklad o pobyte na 10 rokov a to aj napriek tomu, že mali vydané potvrdenie o ubytovaní na rok alebo 2 roky. Prenajať si nehnuteľnosť na 10 rokov je veľmi ťažké až nemožné. Bol teda vyššie uvedený postup správneho orgánu správny?
2. skrátil doklad o pobyte maloletým deťom - občania EÚ, pritom rodičom týchto detí – občanom EÚ s udeleným pobytom na území SR bol vydaný doklad o pobyte riadne a teda na 5 rokov. Doklad o pobyte bol skrátený len deťom a teda boli vydané len na 3 roky. Bol tento postup správneho orgánu správny?

Prosím Vás o odpoveď na adresu našej advokátskej kancelárie prípadne do elektronickej schránky.

Za Vaše usmernenie Vám vopred veľmi pekne ďakujeme!

S úctou,

**..............................................................................**

**ProfiDeCon Slovakia s.r.o. advokátska kancelária**

**JUDr. Patrícia Tóthová, LL.M, konateľ a advokát**