**Riaditeľstvo hraničnej a**

**cudzineckej polície Bratislava**

Krížna ulica 44

812 72 Bratislava

V Bratislave, dňa 23.05.2024

**VEC: Žiadosť o vydanie stanoviska – udelenie trvalého pobytu na 5 rokov potomkom slovenských občanov**

Týmto si Vás dovoľujem požiadať o usmernenie v súvislosti s udelením trvalého pobytu na 5 rokov v zmysle § 45a ods. 1 písm. b) zákona č. 404/2011 Z.z. v znení neskorších predpisov.

Prosíme Vás o usmernenie či žiadatelia o slovenské štátne občianstvo, ktorí majú predkov narodených na území dnešnej Slovenskej republiky, a ktorí nemajú v SR udelený pobyt, majú nárok na trvalý pobyt, t.j. môžu požiadať **spolu** so žiadosťou o slovenské štátne občianstvo aj o udelenie trvalého pobytu na 5 rokov z dôvodov hodných osobitného zreteľa? V prípade, že je to možné, je potrebné pri žiadosti o trvalý pobyt preukázať finančné zabezpečenie ako aj potvrdenie o ubytovaní?

Prosíme Vás o odpoveď na adresu našej advokátskej kancelárie.

Za Vaše usmernenie Vám vopred veľmi pekne ďakujeme!

S úctou,

.........................................................................

**ProfiDeCon Slovakia s.r.o. advokátska kancelária**

**JUDr. Patrícia Tóthová, LL.M, konateľ a advokát**