**Riaditeľstvo hraničnej a**

**cudzineckej polície Bratislava**

Krížna ulica 44

812 72 Bratislava

[rhcpba.info@minv.sk](mailto:rhcpba.info@minv.sk)

**VEC: Žiadosť o vydanie stanoviska – súbeh dvoch identických konaní na OCP PZ**

Týmto Vás prosíme o usmernenie, či štátny príslušník tretej krajiny môže mať podané aktívne aj 2 žiadosti o prechodný pobyt na území SR? Respektíve, ak tento cudzinec podá žiadosť o prechodný pobyt za účelom zamestnania, ktorú neskôr vezme späť a následne podá novú žiadosť za rovnakým účelom, má oddelenie cudzineckej polície povinnosť takúto žiadosť prijať, v prípade preukázania zaslania späťvzatia žiadosti, hoci tá pôvodná žiadosť o prechodný pobyt nebola ešte ukončená? Aký je prosím správny postup OCP, keďže za posledné obdobie sme mali rôzne skúsenosti, máme dojem, že v tomto smere nemajú všetky oddelenia cudzineckej polície jednotný postup.

Prosím Vás o elektronickú odpoveď na e-mailovú adresu našej advokátskej kancelárie [legal@profidecon.com](mailto:legal@profidecon.com).

Za Vaše usmernenie Vám vopred veľmi pekne ďakujeme!

S úctou,

.........................................................................

**ProfiDeCon Slovakia s.r.o. advokátska kancelária**

**JUDr. Patrícia Tóthová, LL.M, konateľ a advokát**