**Riaditeľstvo hraničnej a**

**cudzineckej polície Bratislava**

Krížna ulica 44

812 72 Bratislava

[rhcpba.info@minv.sk](mailto:rhcpba.info@minv.sk)

**VEC: Žiadosť o vydanie stanoviska – finančné a hmotné zabezpečenie**

Týmto Vás žiadame o vydanie stanoviska v súvislosti s preukázaním finančného a hmotného zabezpečenia žiadateľa o prechodný pobyt za účelom zlúčenia rodiny.

Garantom pobytu je manžel – štátny príslušník tretej krajiny, ktorý si žiada o udelenie prechodného pobytu za účelom osobitnej činnosti – dobrovoľníckej činnosti a tento žiadateľ finančné zabezpečenie preukáže potvrdením prijímajúcej organizácie o finančnom a hmotnom zabezpečení počas pobytu tohto žiadateľa na území SR. Prosím Vás o usmernenie**, či jeho manželka** - žiadateľka o prechodný pobyt za účelom zlúčenia rodiny môže preukázať finančné a hmotné zabezpečenie vyhlásením manžela – garanta, že finančne a hmotne zabezpečí manželku a k tomuto vyhláseniu priloží vyššie spomenuté potvrdenie prijímajúcej organizácie o finančnom zabezpečení?

Je nám zrejme, že v prípade ak je garantom zamestnanec – teda je tu za účelom zamestnania, v tomto prípade stačí priložiť k vyhláseniu garanta potvrdenie zamestnávateľa o výške príjmu garanta. Ale nie je nám zrejme či je toto postačujúce aj v tomto prípade, ak garant pobytu má udelený prechodný pobyt za účelom osobitnej činnosti.

Prosím Vás o elektronickú odpoveď na e-mailovú adresu našej advokátskej kancelárie [legal@profidecon.com](mailto:legal@profidecon.com).

Za Vaše usmernenie Vám vopred veľmi pekne ďakujeme!

S úctou,

**..............................................................................**

**ProfiDeCon Slovakia s.r.o. advokátska kancelária**

**JUDr. Patrícia Tóthová, LL.M, konateľ a advokát**