**Slovenská advokátska komora**

**Kolárska 4**

**813 42 Bratislava**

V Bratislave, dňa 10.05.2023

Vážený pán predseda,

v prílohe tohto listu zasielame na vedomie Slovenskej advokátskej komore sťažnosť adresovanú Ministerstvu vnútra SR, sekcia kontroly a inšpekčnej služby.

Sťažnosť smeruje proti prevádzkovateľovi rezervačného systému Ministerstva vnútra SR – oddeleniu Call Centra, odbor aplikácií, sekcia informatiky, telekomunikácií a bezpečnosti.

Veľmi by sme ocenili, keby aj Slovenská advokátska komora pomohla nám, advokátom, vyriešiť túto neistú situáciu, prípadne keby bola nápomocná pri zmene rezervačného systému MV SR v prospech advokátov, keďže samotná Slovenská advokátska komora v minulosti iniciovala zmenu, aby služby v súvislosti s pobytmi cudzincov v SR poskytovali výlučne advokáti. Toto však nie je celkom možné, keďže vo výkone činnosti nám bránia niektoré orgány, ako napr. prevádzkovateľ rezervačného systému MV SR.

Bližšie informácie ohľadom tejto problematickej situácie nájdete v spomínanej sťažnosti, prípadne, ak by ste potrebovali viac informácii, vieme Vám ich poskytnúť.

Prosíme Vás o Vaše stanovisko na adresu uvedenú nižšie alebo o elektronickú odpoveď na e-mailovú adresu našej advokátskej kancelárie [legal@profidecon.com](mailto:legal@profidecon.com).

Za Vašu odpoveď Vám vopred ďakujeme!

S úctou,

.........................................................................

**ProfiDeCon Slovakia s.r.o. advokátska kancelária**

**JUDr. Patrícia Tóthová, LL.M, konateľ a advokát**