***Pozvanie cudzinca***

(3) Pozývajúca osoba podáva **žiadosť na úradnom tlačive (stiahnutého z minv.sk) osobne alebo sa môže dať zastupovať splnomocnenou osobou**

V žiadosti o overenie pozvania uvedie

a) údaje o pozývajúcej osobe :

b) meno, priezvisko, dátum a miesto narodenia, štátnu príslušnosť, adresu trvalého pobytu a adresu pobytu v Slovenskej republike pozývaného štátneho príslušníka tretej krajiny spolu s menom, priezviskom a dátumom narodenia jeho detí, ak cestujú spolu s pozývaným štátnym príslušníkom tretej krajiny,

c) účel, na ktorý je štátny príslušník tretej krajiny pozývaný na územie Slovenskej republiky,

d) záväzok pozývajúcej osoby, že uhradí všetky náklady spojené s pobytom a vycestovaním pozývaného štátneho príslušníka tretej krajiny.

(4) Povinnosť predložiť doklad totožnosti

(5) K žiadosti o overenie pozvania pozývajúca osoba priloží **doklady nie staršie ako 90 dní:**

a) účel pozvania; matričný doklad, ktorým preukazuje účel pozvania, môže byť starší ako 90 dní,

b) schopnosť pozývajúcej osoby uhradiť všetky náklady spojené s pobytom a vycestovaním pozývaného štátneho príslušníka tretej krajiny,

c) zabezpečenie ubytovania pre pozývanú osobu.

(6) Účel pozvania pozývajúca osoba preukáže napríklad dokladom preukazujúcim

*a) príbuzenský vzťah k pozývanému štátnemu príslušníkovi tretej krajiny,*

*b) oprávnenie na podnikanie pozývajúcej osoby,*

*c) obchodné alebo iné pracovné vzťahy s pozývaným štátnym príslušníkom tretej krajiny,*

*d) organizovanie kultúrneho, športového alebo vedeckého podujatia,*

*e) štúdium alebo inú formu vzdelávania,*

*f) poskytnutie zdravotnej starostlivosti, alebo*

*g) účel pozvania iným hodnoverným spôsobom.*

(7) Potvrdenie o zostatku na účte vedenom v banke, pobočke zahraničnej banky alebo zahraničnej banke (ďalej len „banka“) na jej meno.

(8) Potvrdenie ubytovacieho zariadenia o poskytnutí ubytovania, čestným vyhlásením vlastníka nehnuteľnosti o poskytnutí ubytovania alebo čestným vyhlásením užívateľa nehnuteľnosti o poskytnutí ubytovania, ak je na to oprávnený.

9) Zostatok na účte vedenom v banke vo výške dvanásťnásobku životného minima a finančných prostriedkov (**56 EUR,** ale ak firma vyhlási, že jej zabezpečí potreby stačí **7 EUR**) na každý deň pobytu (**12x 234,42 = 2813,04\* júl 2022)**

(10) Pozvanie overí policajný útvar príslušný podľa miesta pobytu osoby uvedenej v odseku 2 písm. a) alebo podľa sídla osoby uvedenej v odseku 2 písm. b) po predchádzajúcom súhlase ministerstva vnútra do 15 dní od prijatia žiadosti. Ministerstvo vnútra určí dĺžku pobytu v overenom pozvaní najmenej na čas potrebný na splnenie účelu pobytu. Pozvanie je vydávané na plánovaný pobyt v dĺžke uvedenej v pozvaní, najviac na 90 dní. Overené pozvanie je platné 90 dní od jeho vydania.

**+ úradné tlačivo na minv.sk** (osobitne uložené v zložke)

**+ V prípade ubytovania v hoteli sa odporúča výtlačok hotelovej rezervácie s pečiatkou hotela**