**Prílohy k žiadosti**

Prílohou žiadosti je:

a) kópia pracovnej zmluvy alebo **písomný prísľub zamestnávateľa** na prijatie štátneho príslušníka tretej krajiny do zamestnania,

b) ~~kópia rozhodnutia o uznaní dokladu o vzdelaní štátneho príslušníka tretej krajiny alebo úradne overený doklad o požadovanom vzdelaní, ak ide o regulované povolanie,~~

c) v prípade vnútropodnikového presunu, ak tieto údaje neobsahuje pracovná zmluva, kópia dokladov preukazujúcich:

- názov a sídlo hostiteľského subjektu, dátum začiatku a skončenia vnútropodnikového presunu,

- skutočnosť, že hostiteľský subjekt patrí k tomu istému zamestnávateľovi alebo k tej istej skupine zamestnávateľov, odkiaľ je štátny príslušník tretej krajiny vyslaný na územie Slovenskej republiky,

- skutočnosť, že štátny príslušník tretej krajiny bol pred začiatkom vnútropodnikového presunu zamestnaný u toho istého zamestnávateľa alebo u zamestnávateľa v rámci tej istej skupiny zamestnávateľov aspoň tri mesiace, ak ide o štátneho príslušníka tretej krajiny podľa § 21b ods. 8 písm. b), alebo aspoň šesť mesiacov, ak ide o štátneho príslušníka tretej krajiny podľa § 21b ods. 8 písm. c),

- skutočnosť, že štátny príslušník tretej krajiny sa po skončení vnútropodnikového presunu bude môcť vrátiť späť k tomu istému zamestnávateľovi alebo k zamestnávateľovi v rámci tej istej skupiny zamestnávateľov,

- skutočnosť, že štátny príslušník tretej krajiny má vysokoškolské vzdelanie požadované na výkon zamestnania a dohodu o odbornej príprave na účely profesijného rastu alebo získania vedomostí v oblasti manažmentu podnikania, ak ide o štátneho príslušníka tretej krajiny podľa § 21b ods. 8 písm. b),

- skutočnosť, že štátny príslušník tretej krajiny má odbornú kvalifikáciu a skúsenosti potrebné na výkon zamestnania, ak ide o štátneho príslušníka tretej krajiny podľa § 21b ods. 8 písm. c),

- skutočnosť, že štátny príslušník tretej krajiny spĺňa podmienky na výkon regulovaného povolania, ak ide o regulované povolanie,

d) čestné vyhlásenie pre preukázanie splnenia podmienky v zmysle § 21b ods. 7 písm. f) zákona o službách zamestnanosti, ak ide o zamestnanie zo zoznamu nedostatkových zamestnaní platnom ku dňu podania žiadosti,

e) ~~kópia dohody o dočasnom pridelení medzi agentúrou dočasného zamestnávania a štátnym príslušníkom tretej krajiny, ak ide o štátneho príslušníka tretej krajiny podľa § 21 ods. 4 druhej vety zákona o službách zamestnanosti. Dočasné pridelenie štátneho príslušníka tretej krajiny k užívateľskému zamestnávateľovi môže byť len v prípade zamestnania s nedostatkom pracovnej sily v kraji podľa § 12 písm. ad) zákona o službách zamestnanosti. Aktuálny zoznam zamestnaní s nedostatkom pracovnej sily je zverejnený na stránke~~ [~~www.upsvr.gov.sk~~](https://www.upsvr.gov.sk) ~~v časti zamestnávateľ – zamestnávanie cudzincov. Uvedený zoznam sa zverejňuje a aktualizuje štvrťročne,~~

f) kópia pobytového preukazu štátneho príslušníka tretej krajiny, ak bol udelený pobyt na území SR alebo národného víza v záujme SR, ak bolo udelené – obe strany predloženého dokladu, (obnova pobytu alebo zmena ucelu alebo zmena zamestnavatela)

g) kópia stránky z cestovného dokladu s identifikačnými údajmi štátneho príslušníka tretej krajiny, ak neboli predložené doklady podľa písm. f).

h) plna moc ak nepodava ziadost statutar

*Doklady prikladané k žiadosti o vydanie potvrdenia o možnosti obsadenia voľného pracovného miesta, ktoré zodpovedá vysokokvalifikovanému zamestnaniu, podľa § 21a alebo k žiadosti o vydanie potvrdenia o možnosti obsadenia voľného pracovného miesta podľa § 21b zákona o službách zamestnanosti vydané v cudzom jazyku je zamestnávateľ povinný predložiť v úradnom preklade do štátneho jazyka v origináli alebo v úradne osvedčenej kópii; môže predložiť aj doklady vydané alebo overené príslušnými orgánmi Českej republiky v českom jazyku. Zamestnávateľ môže predložiť doklady vydané v cudzom jazyku aj v úradnom preklade do českého jazyka.*