1. Zoznam zamestnaní s nedostatkom pracovnej sily je definovaný od 1.1.2023 podľa samosprávnych krajov a nie podľa okresov

Zoznam zamestnaní s nedostatkom pracovnej sily nájdete tu: <https://www.upsvr.gov.sk/buxus/generate_page.php?page_id=806803>

1. V prípade štátnych príslušníkov tretích krajín, ktorým bola vydaná modrá karta dochádza ku zmene, ak žiada o obnovu prechodného pobytu a bude zamestnaný na tom istom pracovnom mieste, pri vydávaní potvrdenia o možnosti obsadenia VPM sa nebude prihliadať na situáciu na trhu práce. V tomto prípade musí byť VPM nahlásené ÚP najneskôr v deň podania žiadosti o obnovenie modrej karty.
2. Zamestnávateľ môže požiadať o vydanie potvrdenia o možnosti obsadenia VPM na účel zmeny údajov na dokumente „Dodatočné údaje o zamestnaní“ pre štátneho príslušníka tretej krajiny s udeleným prechodným pobytom na účel zamestnania priamo ÚP, pričom má povinnosť nahlásiť úradu práce VPM najmenej **20 pracovných dní** pred oznámením štátneho príslušníka tretej krajiny o zmene údajov na dokumente „Dodatočné údaje o zamestnaní“ OCP PZ.
3. **Rozšírenie skupiny štátnych príslušníkov tretích krajín zamestnaných na základe potvrdenia o možnosti obsadenia  VPM u ktorých sa neprihliada na situáciu na trhu práce v prípade ak štátny príslušník tretej krajiny:**

* vykonáva v SR vzdelávaciu činnosť alebo vedeckú činnosť
* podľa odseku 8 písm. b) a c),
* podal žiadosť o obnovenie prechodného pobytu na účel zamestnania na tú istú pracovnú pozíciu
* Zamestnanie, ktoré je na zozname zamestnaní s nedostatkom pracovnej sily, ktorý ku dňu podania žiadosti o udelenie prechodného pobytu na účel zamestnania zamestnáva menej ako 30 % štátnych príslušníkov tretej krajiny z celkového počtu zamestnancov, pričom do celkového počtu zamestnancov sa započítavajú zamestnanci v pracovnom pomere dohodnutom najmenej v rozsahu polovice ustanoveného týždenného pracovného času,

**P O Z O R**    Vo všetkých prípadoch **musí byť VPM nahlásené** najneskôr v deň podania žiadosti o udelenie alebo obnovenie prechodného pobytu na účel zamestnania, alebo oznámenia plánovanej zmeny údajov na dokumente „Dodatočné údaje o zamestnaní“.

1. **V oblasti zamestnávania štátnych príslušníkov tretích krajín, ktorí žiadajú o povolenie na zamestnanie** dochádza k  zmenám:

* v prípade predlženia povolenia na zamestnanie ÚP nebude prihliadať na situáciu na trhu práce. V tomto prípade musí byť voľné pracovné miesto nahlásené úradu najneskôr v deň podania žiadosti o predĺženie povolenia na zamestnanie
* v prípade štátneho príslušníka tretej krajiny s udeleným prechodným pobytom na účel zlúčenia rodiny sa povolenie na zamestnanie bude udeľovať na obdobie 9 mesiacov

1. **Zmeny v prechodnom ustanovení počas trvania mimoriadnej situácie vyhlásenej v súvislosti s vojnou na Ukrajine:**

* zamestnávateľ môže počas mimoriadnej situácie v období dvoch mesiacov po jej odvolaní zamestnávať štátneho príslušníka tretej krajiny podľa § 23a ods. 1 písm. u) aj po uplynutí ôsmich týždňov na rovnakom pracovnom mieste až do skončenia konania o udelenie prechodného pobytu na účel zamestnania,
* konanie začaté pred 1.1. 2023, ktoré nebolo právoplatne skončené, sa dokončí podľa tohto zákona v znení účinnom do 31.12. 2022,
* ustanovenie § 72au ods. 2 sa od 1. januára 2023 neuplatňuje.